text: Aabenraa vil have service-korps
  17 april 2013 kl. 05.51
  200 ledige, fleks-jobbere, seniorer og kontanthjælps-modtagere skal stå til rådighed for særlige opgaver.
  JyskeVestkysten oplyser, at det er kommunens arbejdsmarkedsudvalg, der har besluttet at oprette et service-korps.
  
  Flere job-muligheder
  Baggrunden er blandt andet, at Aabenraa bruger flere penge på at hjælpe ledige fleks-jobbere, end andre kommuner af tilsvarende størrelse.
  Samtidig får kommunerne mulighed for at stille flere jobs til rådighed for folk på overførsels-indkomster.
  Kommunerne har en såkaldt brutto-liste over opgaver, der kan udføres af fleks-jobbere, seniorer og folk på kontanthjælp. De kan f. eks. være med til at rense strande, passe stierne, vaske de kommunale biler eller gøre flader og dør-håndtag rene med sprit.
  - Folk skal yde for de penge, de får. Det har jeg altid ment, siger udvalgsformand Jan Toft Jensen (S) til JyskeVestkysten, og han synes, oprettelsen af korpset sker i forlængelse af den politik, som regering og folketing fører.
  